খেলাফত মজলিসের কেন্দ্রীয় মহাসচিব হবিগঞ্জের বাহুবলের বাসিন্দা মাওলানা নেজাম উদ্দিনকে ঢাকায় গ্রেফতার করা হয়েছে। গতকাল সকাল ৯টার দিকে ঢাকাস্থ কেন্দ্রীয় কার্যালয়ের সামনে হরতালের সমর্থনে মিছিল বের করার সময় পুলিশ তাকে গ্রেফতার করে। তার গ্রেফতারের খবর পেয়ে হবিগঞ্জ জেলার সর্বত্র বিক্ষোভ মিছিল ও  সমাবেশ করেছেন দলীয় নেতাকর্মীসহ ওলামা মাশায়েখগণ।  হবিগঞ্জ শহর ঃ মাওলানা নেজাম উদ্দিন ও কেন্দ্রীয় সাংগঠনিক সম্পাদক বীর মুক্তিযোদ্ধা হুমায়ূন কবিরসহ অন্যান্য নেতাদের গ্রেফতারের প্রতিবাদে হবিগঞ্জ শহর খেলাফত মজলিসের উদ্যোগে এক প্রতিবাদ সভা অনুষ্ঠিত হয়। মুর্শেদ কামাল খানের সভাপতিত্বে সভায় বক্তব্য রাখেন মাওলানা মোঃ আনোয়ার আলী, মাওলানা নোমান আহমদ, মাওলানা আশিকুর রহমান, মাওলানা মাহবুবুর রহমান, মাওলানা আব্দুর রউফ, মৌলভী শিব্বির আহমদ ইয়াকুত।  বাহুবল ঃ মাওলানা নেজাম উদ্দিনকে গ্রেফতারের প্রতিবাদে খেলাফত মজলিস  বিক্ষোভ মিছিল বের করে। পরে মধ্যবাজারে প্রতিবাদ সভায় বক্তব্য রাখেন মাওলানা আব্দুল্লাহ, মাওলানা আব্দুল বছির, মাওলানা আব্দুল আহাদ আজাদ, মাওলানা আব্দুল্লাহ প্রমূখ।  লাখাই ঃ লাখাই থানা খেলাফত মজলিস সভাপতি মাওলানা আমিমুল এহসান মাসুমের সভাপতিত্বে প্রতিবাদ সভায় বক্তব্য রাখেন হাফেজ জাহাঙ্গীর হোসাইন, হাজি ফরিদ মিয়া, মাওলানা ফাইজুল ইসলাম, মাওলানা আহমদ আলী, মাওলানা আঃ রহমান, মাওলানা মোজাম্মিল প্রমূখ।  বানিয়াচঙ্গ ঃ বানিয়াচঙ্গ থানা খেলাফত মজলিস সভাপতি ডাঃ মাওলানা বশির আহমদের সভাপতিত্বে প্রতিবাদ সভায় বক্তব্য রাখেন  মাওলানা আব্দুল জলিল ইউসুফী, মাওলানা আবুল কাশেম, হাফেজ মাওলানা মোবাশ্বির, মাওলানা কমর উদ্দিন, মাওলানা রওশন ইজদানী, মুফতী আহমদ আলী, মাওলানা বশির আহমদ, মাওলানা মতিউর রহমান, মোস্তফা মিয়া প্রমূখ।  নবীগঞ্জ ঃ নবীগঞ্জ থানা খেলাফত মজলিস সভাপতি মাওলানা আব্দুল মজিদের সভাপতিত্বে সভায় বক্তব্য রাখেন মাওলানা কাজী হারুনুর রশিদ চৌধুরী, হাফেজ নাজমুল হুদা, মাওলানা আবু ইউসুফ, মাওলানা আব্দুর রহমান, মাওলানা মাহমুদুর রহমান, মাওলানা ছালেহ আহমদ, মাওলানা মজাহিদ, মাওলানা আবু ছালেহ, মাওলানা আঃ বারী আনছারী, মাওলানা ওলিউর রহমান  প্রমূখ।  আজমিরীগঞ্জ ঃ আজমিরীগঞ্জ বাজারে ডাক্তার মাওলানা হারুনুর রশিদের সভাপতিত্বে অনুষ্ঠিত প্রতিবাদ সভায় বক্তব্য রাখেন শেয়খ মাওলানা হাবিবুর রহমান, ডাক্তার মিজানুর রহমান প্রমূখ।  চুনারুঘাট ঃ চুনারুঘাট ছাত্র মজলিসের উদ্যোগে মাওলানা হাফিজুল ইসলামের সভাপতিত্বে প্রতিবাদ সভায় বক্তব্য রাখেন এইচএম শাহিন, তাফাজ্জুল হোসেন, মোঃ ইসমাইল হোসেন, এম এ মান্নান, মীর আয়াত আলী, রেজওয়ান আহমেদ প্রমূখ।  মাধবপুর ঃ খেলাফত মজলিস মাধবপুর থানা সভাপতি মাওলানা আব্বাস আলীর সভাপতিত্বে প্রতিবাদ সভায় বক্তব্য রাখেন মাওলানা গিয়াস  উদ্দিন, মাওলানা সিরাজুল ইসলাম, শফিকুর রহমান, খেলু মিয়া, নাজিম উদ্দিন, মকবুল হোসেন, ক্বারী রমিজ উদ্দিন, ক্বারী আক্কাছ আলী প্রমূখ।  প্রত্যেকটি প্রতিবাদ সভায় বক্তাগণ মাওলানা নেজাম উদ্দিনসহ সকল কেন্দ্রীয় নেতৃবৃন্দের মুক্তি দাবি করেন এবং আজকের হরতাল সফল করার জন্য সর্বস্তরের তৌহিদী জনতার প্রতি আহবান জানান।  উল্লেখ্য, খেলাফত মজলিসের কেন্দ্রীয় মহাসচিব মাওলানা নেজাম উদ্দিন হবিগঞ্জ জেলার বাহুবল উপজেলার শেওড়াতলী গ্রামের বাসিন্দা।